laion/Wikipedia-Exotic huggingface dataset:
Abdulrazak Gurnah

Abdulrazak Gurnah (sündinud 20. detsembril 1948 Sansibaril) on Tansaania päritolu kirjanik, kes elab Suurbritannias ja kellel on Suurbritannia kodakondsus. Ta pälvis 2021. aastal Nobeli kirjandusauhinna. Ta on üks tuntumaid ja hinnatuimaid postkolonialistliku kirjanduse esindajaid tänapäeval Suurbritannias. Gurnah sündis 20. detsembril 1948 Sansibari Sultanaadis. 18-aastaselt põgenes ta Sansibarist pärast seda, kui seal toimus revolutsioon ja selle käigus kiusati taga araablaste etnilist rühma. 1968. aastal läks ta pagulasena Suurbritanniasse. Seal sai Gurnah kõrghariduse, õppides esmalt Londoni Ülikooli egiidi all Canterburys Christ Churchi Ülikoolis. 1980. aastate alguses töötas ta õppejõuna Nigeerias Kano Ülikoolis. 1982. aastal kaitses ta doktoriväitekirja Inglismaal Kenti Ülikoolis. Pärast seda asus ta Kenti Ülikoolis õppejõuna tööle. Suurbritannias paguluses elades hakkas ta 20. eluaastate alguses kirjutama. Gurnahil on ilmunud kümme romaani, nendest tuntuimad on "Paradise" (1994) ja "By the Sea" (2001). Tema kolm esimest romaani – "Memory of Departure" (1987), "Pilgrims Way" (1988) ja "Dottie" (1990) – kujutavad sisserändajate elu tänapäeva Suurbritannias. Neljanda romaani "Paradise" tegevus toimub 20. sajandi alguses ja Esimese maailmasõja ajal Saksa Ida-Aafrika koloonias. "Paradise" esitati Bookeri auhinna ja Whitebreadi kirjandusauhinna kandidaadiks. Romaani "By the Sea" peategelaseks on ühes Inglismaa linnas elav asüülitaotleja. Gurnah on toimetanud ka kaks köidet kogumikku "Essays on African Writing" ning avaldanud käsitlusi selliste tänapäeva postkolonialistlike kirjanike kohta nagu V. S. Naipaul, Salman Rushdie ja Zoë Wicomb. Gurnah on esimene Tansaaniast pärit Nobeli kirjandusauhinna laureaat. 21. sajandil on ta pärast Naipauli, Doris Lessingit ja Kazuo Ishigurot neljas Suurbritannias elav Nobeli kirjandusauhinna laureaat, kes pole sündinud Suurbritannias. 2023. aasta veebruaris ilmus esimene Gurnahi teose eestindus – romaan "Paradiis" Greete Kõrvitsa ja Tiia Penjami tõlkes. "Memory of Departure" (1987) "Pilgrims Way" (1988) "Dottie" (1990) "Paradise" (1994; eesti keeles "Paradiis", 2023, ISBN 9789916173442) "Admiring Silence" (1996) "By the Sea" (2001) "Desertion" (2005) "The Last Gift" (2011) "Gravel Heart" (2017) "Afterlives" (2020) "Nobel Literature Prize 2021: Abdulrazak Gurnah named winner". https://www.nobelprize.org/prizes/literature/2021/summary/ "Nobeli kirjanduspreemia võitis tänavu Tansaania romaanikirjanik". kultuur.postimees.ee. 7.10.2021. Vaadatud 25.3.2022 "Heili Sepp: Gurnah' üks võlusid on kolonialismi mõjude tasakaalus käsitlemine". kultuur.err.ee. "Abdulrazak Gurnah". literature.britishcouncil.org. Vaadatud 25.3.2022 "Eesti keeles ilmus nobelist Abdulrazak Gurnahi romaan "Paradiis"". kultuur.err.ee. 21.2.2023. Vaadatud 26.2.2023
Eesti Vabariigi välisesindajate loend (1993)

Aupeakonsul Aldur Kaljo Aupeakonsul Henn-Jüri Uibopuu Suursaadik Clyde Kull Aukonsul Ilmar Heinsoo Suursaadik Arvo-Jürgen Alas Suursaadik Jaak Jõerüüt, pressi- ja kultuurinõunik Kulle Raig, majandusnõunik Mati Vaarmann, konsul Tago Holsting Ajutine asjur Malle Talvet Suursaadik Tiit Matsulevitš, majandusnõunik Sven I. Oksaar Suursaadik Riivo Sinijärv Suursaadik Jürgen Alas (vt. Taani) Aukonsul Joseph Shekel Aukonsul Jae Ik Park Suursaadik Leili Utno, konsul Ilmar Brüssel Suursaadik Valvi Strikaitiene, konsul Merje Stanciene Suursaadik Clyde Kull (vt. Belgia) Suursaadik Clyde Kull (vt. Belgia) Suursaadik Arvo-Jürgen Alas (vt. Taani), aukonsul Arve Roys Stranden Suursaadik Jüri Kahn, peakonsul Sulev Roostar Suursaadik Margus Laidre, konsul Toomas Tamme Aupeakonsul Enn Vallak Suursaadik Ernst Jaakson, konsul Aarand Roos, aukonsul Jaak Treimann Suursaadik Clyde Kull (vt. Belgia) Suursaadik Clyde Kull (vt. Belgia) Suursaadik Ernst Jaakson
Ed Asner

Eddie Asner (15. november 1929 Kansas City, Missouri osariik – 29. august 2021 Los Angeles, California) oli USA näitleja. Ta oli eelkõige tuntud Lou Granti rolli poolest 1970. aastatel ja 1980. aastate alguses situatsioonikomöödias "The Mary Tyler Moore Show" ja selle kõrvalseriaalis "Lou Grant". Asner on üks väheseid näitlejaid, kes on esitanud sama rolli nii komöödia- kui ka draamaseriaalis. Lou Granti roll tõi talle seitse Primetime Emmy auhinda, millest viis Lou Granti rolli eest; teised kaks tulid rollide eest minisarjades "Rich Man, Poor Man" (1976) ja "Roots" (1977). Rollide eest sarjades "The Mary Tyler Moore Show", "Rich Man, Poor Man" ja "Lou Grant" pälvis ta lisaks kokku viis Kuldgloobust. Televisioonis astus Asner esmakordselt üles 1957. aastal. Seriaalinäitlejana mängis ta karjääri jooksul enam kui 100 telesarjas, lisaks paljudes telefilmides. Lisaks mängis ta umbes paarikümnes mängufilmis. Filmides tegi Asner peamiselt karakterrolle. Filmidebüüdi tegi ta 1962. aastal Elvis Presley filmis "Kid Galahad". Alates 1980. aastatest andis ta hääle tegelastele mitmetes animafilmides. Pixari animafilmis "Üles" ("Up"; 2009) andis ta hääle tegelasele Carl Fredricksen. Aastatel 1981–1985 oli ta Näitlejate Gildi (Screen Actors Guild) president. 1992. aastal sai töö eest televisioonis Hollywoodi kuulsuste alleele omanimelise tähe. 2002. aastal pälvis ta Ekraaninäitlejate Gildi auhinna elutöö eest. Ed Asner andmekogus IMDb (inglise)
Põlv

Põlv on inimese ja teiste primaatide kehaosa, mis asub reie ja sääre vahel, selle moodustab põlveliiges, mis on inimese suurim liiges, ühendades reieluud ja sääreluud. Nende vahel asub põlvekeder.
Mall Vahtre

Mall Vahtre (sündinud Toom; 29. september 1953 Luke – 21. august 2021) oli eesti maalikunstnik, arhitekt ja graafik. Pärast Nõo Keskkooli (1971) lõpetas ta 1977. aastal Eesti NSV Riikliku Kunstiinstituudi arhitektina. Nooremas eas rohkem maalikunstile, eriti akvarellile pühendununa tegi ta küpsemas eas ka graafilise kujundamise töid, kujundades raamatuid (sealhulgas Mart Laari ja Mart Kivastiku teoseid) ning 2001. aastal Tartu linna tunnustrükise. Isikuväljapanekutega näituste hulgas on näiteks 1985. aasta näitus koos abikaasaga Kohtla-Järve põlevkivimuuseumis, 1998. aastal Soomes, Kotkas ja väike isikunäitus 2000. aastal Tartu kunstimuuseumis. Tema lesk on Silver Vahtre. Mall Vahtre 29. IX 1953 – 21. VIII 2021, Sirp, 27. august 2021 Suri kunstnik Mall Vahtre, Tartu Postimees, 23. august 2021
John Kenneth Galbraith

John Kenneth Galbraith (15. oktoober 1908 – 29. aprill 2006) oli Kanada-Ameerika majandusteadlane, diplomaat, riigiametnik ja intellektuaal. Tema majandusteemalised raamatud olid bestsellerid 1950.–2000. aastateni. Majandusteadlasena kaldus ta institutsionalistliku vaatenurga Key-Keynesi-järgse majanduse poole. 1966 – valiti Ameerika Kunstide ja Kirjanduse Akadeemia liikmeks Keller, Robert R. (1983). "Keynesian and Institutional Economics: Compatibility and Complementarity?". Journal of Economic Issues. 17 (4): 1087–95. DOI:10.1080/00213624.1983.11504189. JSTOR 4225383. Davidson, Paul (2005). "Galbraith and the Post Keynesians". Journal of Post Keynesian Economics. 28 (1): 103–13. JSTOR 4225383.
Loquiz

Loquiz on Eesti tehnoloogiaettevõte, mis tegeleb mängustamistarkvara arendamisega ja pakub veebipõhist platvormi ning mobiilirakendust Google Plays ja Appstores. Loquiz asutati 2011. aastal. Asutajaliikmeteks olid Eric Hints, Alar Linna ja Andres Kukk. Tehnopoli Startup Inkubaatoris tegutsenud ettevõte tarkvara on mõeldud asukohapõhiste mängude, audiogiidide ja hariduslike mängude loomiseks. 2021. aastal kasutavad Loquizi teenuseid ürituskorraldusettevõtted enam kui 40 riigis, Eestis teiste hulgas Eesti Koolispordi Liit, RMK. Loquiz on Eesti Koolispordi Liidu koostööpartner. "Google Play". "Appstore". "Loquizi koduleht". "RMK koduleht". "Koolispordi Liidu koduleht".
Föderaalpolitsei

Föderaalpolitsei on korrakaitseasutus föderatsioonina üles ehitatud riigis. Föderaalpolitsei allub föderatsiooni keskvalitsusele ja on föderatsiooni sisejulgeolekut tagavaks asutuseks. Igas föderatsioonis lepivad föderatsiooni liikmed (osariigid, liidumaad, linnad jne) kokku, milline osa sisejulgeoleku tagamisest antakse föderaalpolitseile ja milline osa jääb föderatsiooniliikmete enda kanda. Tavaliselt antakse föderaalpolitseile ülesanded, mis puudutavad kõiki föderatsiooniliikmeid üheaegselt või vajavad kitsalt spetsialiseeritud teadmisi. Sellisteks ülesanneteks võivad olla: võitlus terrorismiga ja üleföderatsioonilise valmidusega eriüksuste loomine; võitlus massihävituserelvade levikuga; võitlus inimkaubandusega; põhiseadusliku korra kaitse; korra ja turvalisuse tagamine transpordivaldkonnas; föderatsiooni välispiiride kaitse; võitlus ebaseadusliku immigratsiooniga. Saksamaa Liitvabariigi föderaalpolitsei nimi on Bundespolizei. Brasiilia föderaalpolitsei nimi on Polícia Federal. Euroopa Liidu föderaalpolitsei nimi on European Gendarmerie Force.
Koroonapandeemia Uruguays

Koroonapandeemia Uruguays on osa 2019. aasta sügisel Hiinast Wuhanist alanud ja 2020. aasta märtsis pandeemiaks kasvanud kiiresti leviva SARS-CoV-2 koroonaviiruse põhjustatud ülemaailmsest koroonapandeemiast. Esimesed haigestunud tuvastati Montevideos 3. märtsil 2020. "Coronavirus (COVID-19) Vaccinations" (inglise). Cumulative COVID-19 vaccination doses administered per 100 people. Vaadatud 16.01.2021. Ministry of Public Health – official website of the Coronavirus National Plan
Sirje Mäearu

Sirje Mäearu (sündinud 11. septembril 1959 Pärnus) on Eesti keelekorraldaja. Tema erialase tegevuse põhisuunad on olnud keelekorraldus, leksikoloogia ja leksikograafia. Sirje Mäearu õppis Pärnu 2. Keskkoolis. 1978–1983 õppis ta Tartu Riiklikus Ülikoolis eesti filoloogia osakonnas eesti keelt ja kirjandust ning on läbinud Teaduste Akadeemia Keele ja Kirjanduse Instituudi aspirantuuri (1983–1986). 2002. aastal sai Mäearu teadusmagistrikraadi Tartu Ülikoolis, magistritöö teema oli “Eesnimed apellatiivsete keelenditena”, juhendaja Urmas Sutrop. Sirje Mäearu on töötanud Keele ja Kirjanduse Instituudis vanemlaborandina (aastal 1983 ja pärast aspirantuuri aastatel 1986–1992). Hiljem on Mäearu töötanud nooremteadurina Keele ja Kirjanduse Instituudis (1992–1993), teadurina Eesti Keele Instituudis (1993–2007) ning alates aastast 2008 töötab ta Eesti Keele Instituudis vanemkeelekorraldajana. Sirje Mäearu on pidanud loenguid Tallinna Pedagoogikaülikoolis (1993, 1994, 1997–2000), Eesti Muusikaakadeemias (2001–2004) ja Euroülikoolis (2000–2001). 2015–... aianduse terminoloogia komisjoni liige 2005–... botaanika terminoloogia komisjoni liige 2004–... Eesti Rakenduslingvisitka Ühingu asutajaliige 2003–... Eesti Laborimeditsiini Ühingu terminoloogia töörühma liige 1983–... Emakeele Seltsi liige 2011–2018 Emakeele Seltsi aastaraamatu toimetaja 2008–2012 riikliku programmi „Eestikeelse terminoloogia toetamine (2008–2012)“ juhtkomitee liige 2001–2015 Eesti Terminoloogia Ühingu liige 1995–1997 Ida-Euroopa riikide terminoloogiaprojekti Copernicus 787 PRACTEAST Eesti-poolne korraldaja 2019, 2016 Aasta keeletegu 2004 tänukiri justiitsministrilt (aktiivse koostöö eest ajakirjale Õiguskeel) 2000 Eesti Vabariigi teaduspreemia Ta on välja andnud ligikaudu 120 publikatsiooni . Sirje Mäearu tööde hulka kuuluvad näiteks "Sufiksi liitumine tunnusele eesti kirjakeeles" (1987) ja "Valik rektsioone" (2011). Lisaks on ta üks Eesti keele sõnaraamatu koostajatest alates ÕS 1999-st (ÕS 1999, ÕS 2006, ÕS 2013, ÕS 2018). Sõnaraamatud on valminud koos Tiina Leemetsa, Maire Raadiku ja Tiiu Ereltiga. 2020 ja 2021 on ta "EKI ühendsõnastiku" kaasautoriks. Aastal 2005 ilmunud "Biokeemiliste analüüside nimetused ja lühendid. Laborimeditsiini mõisted. Esmane juhend" ning aastal 2008 ilmunud "Hematoloogiliste uuringute nimetuste ja lühendite terminoloogiaalane juhend" autorite hulka kuulub ka Mäearu. "Keelekorraldajad". Eesti Keele Instituut. Vaadatud 07.10.2021. "Eesnimed apellatiivsete keelenditena". Eesti Teadusinfosüsteem. Vaadatud 07.10.2021. "CV: Sirje Mäearu". Eesti Teadusinfosüsteem. 3.08.2021. Vaadatud 07.10.2021.
Elizabeth McCourt Tabor

Elizabeth McCourt Tabor (hüüdnimega Baby Doe, september 1854 Oshkosh, Wisconsini osariik – 7. märts 1935 Lake'i maakond, Colorado osariik) oli ettevõtja Horace Tabori teine abikaasa. Tema rentslist rikkuriks ja tagasi kaltsudesse elulugu tegi temast omal ajal tuntud tegelase. Tema elul põhinevad Hollywoodi film ("Silver Dollar") ja ooperietendus ("The Ballad of Baby Doe"). Kunagine Metsiku Lääne parimini riietatud naine suri 81-aastaselt Matchless Mine'i kaevanduse hurtsikus, kus lumetormi tõttu külmus.  Elizabeth McCourt Tabor – pildid, videod ja helifailid Wikimedia Commonsis
Oshkosh (Wisconsin)

Oshkosh on Wisconsini osariigi linn Winnebago järve ääres, Winnebago maakonna halduskeskus. See piirneb põhjas samanimelise väikelinnaga. 2016 U.S. Gazetteer Files 2020 United States Census, vaadatud 1.01.2022.
Horace Tabor

Horace Austin Warner Tabor (26. november 1830 Holland, Vermont – 10. aprill 1899 Denver, Colorado) oli Ameerika Ühendriikide maavarade otsija, ettevõtja ja vabariiklasest poliitik. 1850. aastate lõpus siirdus Tabor Pike's Peaki kullapalavikust innustatuna tänapäevase Colorado osariigi aladele. Leadville'i juures avastas ta suure hõbedasoone, misjärel rajati sinna piirkonda arvukalt kaevandusi. 1870. aastate teises pooles sai ta tänu hõbedabuumile üheks kõige jõukamaks meheks Colorados. Aastatel 1879–1883 oli Tabor Colorado osariigi asekuberner. 27. jaanuarist kuni 3. märtsini 1883 kuulus ta USA Senatisse. 1890. aastate alguses hõbeda väärtus langes järsult, mille tagajärjel Tabor laostus. Tema ja ta abikaasa Elizabeth McCourt Tabor‎i elust on valminud film, ooperietendus kui ka raamat. Horace Tabor. coloradoencyclopedia.org. Vaadatud 19.2.2024  Horace Tabor – pildid, videod ja helifailid Wikimedia Commonsis
Týnec nad Sázavou

Týnec nad Sázavou (saksa keeles Teinitz an der Sasau) on linn Tšehhis Kesk-Tšehhi maakonnas Benešovi ringkonnas. Týnec nad Sázavou asub Benešovist ligi 9 km loodes ja Praha kesklinnast umbes 30 km lõunas. Linn asub Sázava jõe ääres. Asulat on esmamainitud 1318. aastal. Týnec nad Sázavou sai linnaõigused 1969. aastal. Týnec nad Sázavous asub mootorrataste ja mopeedide tootja Jawa Moto. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Týnec nad Sázavou Turistický Atlas Jiří Bartuš:Místa spjatá s výrobou motocyků značky Jawa MotoMagazín
November 2021

November 2021, kroonika 2021. aasta november algas esmaspäeval ja lõppes 30 ööpäeva pärast teisipäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 ... Ameerika Ühendriikides New Jersey ja Virginia osariigis toimusid kuberneri- ja osariigi parlamendivalimised. Sierra Leone pealinnas Freetownis sõitis veoauto sisse bensiinilastis tsisternautole. Järgnenud tsisternauto plahvatuses hukkus vähemalt 100 inimest ning vigastada sai enam kui sada inimest. Texases Houstonis Astroworldi muusikafestivalil toimunud tunglemises sai surma 8 inimest. Eestis astus kultuuriministri ametisse Tiit Terik. Bulgaarias toimusid parlamendi- ja presidendivalimised. Enim hääli (25,7% antud häältest) sai valimisliit Me Jätkame Muutust. Teiseks tuli senise peaministri Bojko Borisovi erakond GERB 22,7% häältest. Presidendivalimistel sai 49,42% häältest senine president Rumen Radev. Eestis astus keskkonnaministri ametisse Erki Savisaar. Bulgaaria presidendivalimiste teise vooru võitis 66,72% häältega senine president Rumen Radev. Bulgaarias Bosneki lähedal toimunud bussiõnnetuses hukkus 46 inimest. Rootsi parlament kinnitas Magdalena Anderssoni peaministriks, kuid ta astus mõni tund hiljem tagasi. Venemaal Kemerovo oblastis Gramoteino alevis asuvas Listvjažnaja söekaevanduses hukkus tulekahjus 51 inimest, sealhulgas 5 päästjat. Hondurases toimusid üldvalimised. Presidendiks valiti opositsiooni esindaja Xiomara Castro. Rootsi parlament kinnitas teist korda peaministriks Magdalena Anderssoni. Barbadosest sai vabariik. Riigi esimeseks presidendiks vannutati senine kindralkuberner Sandra Mason.
Valgejõe sild (Tapa)

Valgejõe sild (silla number: 171) on sild Tapa-Loobu maantee 24 kilomeetril üle Valgejõe. Algne sild oli ehitatud 1964. aastal tee õgvendamise käigus. Silla pikkus on 17,0 m, silla kogulaius on 10,2 m. 2021. aastal tehtud remondi käigus amortiseerunud silla asemel rajati täiesti uus ja tänapäevastele vajadustele vastav sild. Valgejõe silla juures Valgejõe põik asub ka 1908. aastal ehitatud nn Vana sild. Valgejõe sild avati taas liikluseks, www.laanevirumaauudised.ee, 27. juuli 2021 Valgejõe sild. Maakond: Lääne-Viru maakond, Tapa vald Tapal asuv Valgejõe sild avati koos uute konnatunnelitega taas liiklejatele, virumaateataja.postimees.ee, 27. juuli 2021
Pandora toimikud

Pandora toimikud on Uurivate Ajakirjanike Rahvusvahelise Konsortsiumi (ICIJ) poolt 2021. aasta oktoobri alul lekitatud 11,9 miljonist failist koosnev enam kui 2,9 terabaidise mahuga andmekogu. ICIJ hinnangul hoitakse madala maksumääraga territooriumil (offshore) raha 5,6 kuni 32 triljoni (1012) dollari väärtuses. Panama dokumendid Sealhulgas 6 406 119 dokumenti (k.a enam kui 4 miljonit PDF vormingus faili, enam kui 1,79 miljonit MS Wordi dokumenti jm dokumendivorminguis dokumendid, sh sulepeaga paberile kirjutatud), 2 937 513 pildifaili, 1 205 716 e-kirja, 467 405 arvutlustabelit, 8511 esitlust, 3497 audiofaili, 1421 videofaili ja 873 494 muud dokumenti. Emilia Díaz-Struck, Delphine Reuter, Agustin Armendariz, Jelena Cosic, Jesús Escudero, Miguel Fiandor Gutiérrez, Mago Torres, Karrie Kehoe, Margot Williams, Denise Hassanzade Ajiri, Sean McGoey (3.10.2021). "Pandora Papers: An offshore data tsunami". icij.org (inglise). ICIJ. Vaadatud 9.10.2021.{{cite web}}: CS1 hooldus: kasutab parameetrit autorid (link) Pandora Papers reporting team (4. oktoober 2021). "Pandora Papers: A simple guide to the Pandora Papers leak". BBC News. Vaadatud 4. oktoobril 2021. Walt, Vivienne (4. oktoober 2021). "Pandora Papers show tax crackdowns are no match for the superrich". Fortune. Vaadatud 4. oktoober 2021. Miller, Greg; Cenziper, Debbie; Whoriskey, Peter (3. oktoober 2021). "VIDEO (at 7:12 of 7:43 total) – Pandora Papers – A Global Investigation – Billions Hidden Beyond Reach – Trove of secret files details opaque financial universe where global elite shield riches from taxes, probes and accountability". The Washington Post. Vaadatud 3. oktoober 2021. Ajakirjanike konsortsium paljastas riigijuhtide ja ettevõtjate salajase äritegevuse. ERR uudised, 03.10.2021 Brooke Harrington. When Reputation Matters, Leaks Like the Pandora Papers Can Be Very Effective. The New York Times, 8. oktoober 2021
Třebechovice pod Orebem

Třebechovice pod Orebem (kuni 1920. aastani Třebechovice, saksa keeles Hohenbruck) on linn Tšehhis Hradec Králové maakonnas Hradec Králové ringkonnas. Třebechovice pod Orebem asub Hradec Královést ligikaudu 11 km idas. Asulat on esmamainitud 1358. aastal. Linnas asub jõulusõimede muuseum. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. History Tourist Information Centre Třebechovice pod Orebem Třebechovice Museum of Nativity Scenes CzechTourism. Vaadatud 25. juunil 2023
Carla Zampatti

Carla Maria Zampatti (19. mai 1942 Lovero, Itaalia – 3. aprill 2021 Sydney, Austraalia) oli itaalia päritolu Austraalia moekunstnik. Ta kolis perega Itaaliast Austraaliasse Fremantle'isse 1950. aastal. Ta oli esimene Austraalia moekunstnik, kes 1973. aastal ujumisriideid kollektsioonis tutvustas. Saatuslik ooperiskäik: maailmakuulus disainer läks etendust vaatama ja enam koju ei naasnudki, Kroonika, 4. aprill 2021 TRAAGIKA: nimekas moelooja suri teatris kukkumise tagajärjel, Õhtuleht, 5. aprill 2021
Peeter Talvistu

Peeter Talvistu (sündinud 2. aprillil 1983 Tartus) on eesti kunstikriitik, -ajaloolane ja kuraator. 2021. aastast on ta Tartu Kunstnike Liidu esimees (alates 2020. aasta detsembrist esimehe kohusetäitja). Ta sai 2010. aastal Tartu Ülikoolis kunstiajaloo bakalaureusekraadi ja 2021. aastal sama ala magistrikraadi. Töötanud Tartu Kunstimuuseumis ja Tartu Kunstnike Liidu kuraator-projektijuhina. Ta on kureerinud näitusi alates 2012. aastast, kujundanud neid alates 2020. aastast ja on olnud ka näituste žürii liige. Samuti on ta kirjutanud kunstiteaduslikke tekste, koostanud raamatuid ja tõlkinud rohkelt kunstiga seotud kirjandust. Alates 2017. aastast on ta koostanud internetiandmebaasi EKABL (Eesti kunsti ja arhitektuuri biograafiline leksikon). Ta oli ka Vikipeedia kunstikuu artiklivõistluse žürii liige 2021. aasta oktoobris. Tema ema oli kunstiajaloolane, Tartu Kunstimuuseumi endine teadusdirektor Tiiu Talvistu; isa on kunstiajaloolane, kunstikriitik ja publitsist Enriko Talvistu. Õde Mary-Ann Talvistu on töötanud KUMU hariduskeskuse juhatajana. "Peeter Talvistu". Eesti Kunsti ja Arhitektuuri Biograafiline Leksikon. Vaadatud 16.11.2021. "Tartu kunstnike liit kinnitas rekordilised 15 uut liiget". Kultuur.err.ee. 25. august 2021. Vaadatud 16.11.2021. "Kaitstud lõputööd". Originaali arhiivikoopia seisuga 19.09.2018. Vaadatud 16.11.2021. Agu, Marika (24. aprill 2021). "Kunst sinu ümber. Kunstiajaloo punkar Peeter Talvistu: "Ettekujutus 19. sajandi haritlasest peidab minu jaoks ideaali"". Postimees. Vaadatud 16.11.2021. "Info". Eesti Kunsti ja Arhitektuuri Biograafiline Leksikon. Vaadatud 16.11.2021. "Peeter Talvistu: ma ei salli uue aasta lubadusi". Eesti Ekspress. 15. jaanuar 2020. Vaadatud 16.11.2021.
Rousínov

Rousínov (varem Nový Rousínov, saksa keeles Neuraussnitz) on linn Tšehhis Lõuna-Morava maakonnas Vyškovi ringkonnas. Rousínov asub Vyškovist umbes 12 km kagus ja Brno kesklinnast ligikaudu 20 km idas. Rousínovi on esmamainitud 1222. aastal. Ei ole täpselt teada, millal Rousínov sai linnaõigused, kuid linnaõigusi taaskinnitati 1460. aastal. Malý lexikon obcí České republiky – 2017, vaadatud 28.08.2018. Q125984191, vaadatud 19.05.2024. Rousínov turistik.cz
1948. aasta Tšehhoslovakkia riigipööre

Tšehhoslovakkia riigipööre oli kommunistide võimuhaaramine Tšehhoslovakkias aastal 1948. Tšehhoslovakkia Kommunistlik Partei tuli võimule Nõukogude Liidu abil, kommunistlik Tšehhoslovakkia Sotsialistlik Vabariik kestis 1990. aastate alguseni. Riigipöörde mõjud levisid Tšehhoslovakkia piiridest kaugemale, kuna tegu oli järjekordse kindla märgiga, et maailm on teel täiemahulise külma sõja poole. Tšehhoslovakkia sündmused olid lääneriikidele äratuskellaks ning selle tulemusel kiirendati Marshalli plaani elluviimist ja Lääne-Saksamaa riigi loomist. Lisaks võeti kasutusele rohkem paramilitaarseid meetmeid, et kommunistid võimult eemal hoida Prantsusmaal, Kreekas ja eriti Itaalias. Lääneriigid hakkasid tegelema vastastikuse kaitse süsteemi ehitamisega, millest vähem kui aastaga kujunes välja NATO ning raudse eesriide piirid said kuni 1989. aasta revolutsioonideni kindlalt paika. Gajda afäär Kaplan, Karel. Pět kapitol o Únoru. Brno: Doplněk, 1997, ISBN 80-85765-73-X. Wójtowicz, Norbert. ''Nástup komunistickej diktatúry v Československu z pohľadu Poľska'', [in:] ''Február 1948 a Slovensko (Zborník z vedeckej konferencie, Bratislava 14. – 15. február 2008)'', red. Ondrej Podolec, Bratislava: Ústav pamäti národa, 2008, p. 63-83. Wójtowicz, Norbert. ''Przewrót komunistyczny w Czechosłowacji 1948 roku widziany z polskiej perspektywy'', Warszawa: Instytut Pamięci Narodowej, 2021, 368 pp., ISBN 978-83-8229-162-9